cyanic-selkie/wikianc huggingface dataset:
Antigone
Dem Antigone säi Monni, de Kinnek Kreon vun Thebe verbitt d'Läich vum Polyneikes ze begruewen. D'Antigone awer huet sech deem widdersat an ass dofir vum Kreon lieweg an eng Hiel agemauert ginn. Wéi dem Kreon säi Jong Haimon, der Antigone hire Koseng a Verloobten, dat gewuer ginn ass wollt hie se befreien, mä e koum ze spéit, d'Antigone hat sech erhaangen. Den Haimon huet doropshin och sengem Liewen en Enn gesat.
Indexkommissioun
Duerch de Règlement grand-ducal vum 20. Dezember 1999, iwwer d'Opstelle vum Index vun de Konsumpräisser, gouf eng Indexkommissioun geschaf. Si ass chargéiert fir de STATEC ze beroden an him ze hëllefen den Index vun de Konsumpräisser all Mount opzestellen. Ausserdeem huet si och d'Missioun, fir beim Berechnen vum Index, d'Konformitéit mat den nationalen an europäesche Virschrëften z'iwwerwaachen.
Enrica Yvonne Dilk
D'Enrica Yvonne Dilk, gebuer 1954 zu Esch-Uelzecht, ass eng lëtzebuergesch Schrëftstellerin.
No hirer Première zu Lëtzebuerg huet si op der Kathoulescher Universitéit zu Mailand Italianistik an op der Staatlecher Universitéit vun do Germanistik studéiert.
Zanter 1993 ass si wëssenschaftlech Mataarbechterin a Chargée de Cours fir däitsch Literatur op der Università Cattolica. Hir Schwéierpunkttheme leien an der Fuerschung vun der Reesliteratur, der Geschicht vun der Germanistik, der Novellistik am Dresdner Tieck-Kreis.
Artikelen
Si schafft mat un den Zäitschrëften Arbitrium (Niemeyer), Mitteilungen zur Erforschung der Geschichte der Germanistik (Deutsches Literaturarchiv Marbach), Aevum (Milano), ''Germanistik. Publications du Centre Universitaire (Luxembourg)'', Galerie (Déifferdang) an.
Étienne-Charles de Loménie de Brienne
Den Étienne-Charles de Loménie de Brienne, gebuer den 9. Oktober 1727 zu Paräis an do gestuerwen de 16. Februar 1794, war e franséische Politiker a Geeschtlechen.
De Brienne koum aus enger Famill aus dem Limousin, déi sech bis an d'15. Joerhonnert zeréckverfollege léisst. No sengem Studium ass hien an d'Kierch agetrueden, well dat e gudde Wee war, fir eng héich Positioun an der Gesellschaft ze kréien. 1751 krut hien den Doktertitel an der Theologie, obschonn et Zweiwel un der Orthodoxie vu senger Dissertatioun gouf. 1752 huet de Äerzbëschof vu Rouen hien zum Groussvikar ernannt.
No enger Rees op Roum gouf hien am Joer 1760 zum Bëschof vu Condom ernannt a 1763 an d'Äerzbistum vun Toulouse versat. Vu 1766 bis 1769 war hien Abt vum Mont-Saint-Michel. Hien hat vill aflossräich Frënn, dorënner den Turgot, den André Morellet an de Voltaire, 1770 ass hien an d'Académie française agetrueden. Bei dräi Geleeënheete war hie President vum Büro vun der Jurisdiktioun bei der Generalversammlung vum Klerus; hien huet sech och fir aktuell politesch a sozial Froen intresséiert, an huet zu deenen Theemen och eng Rei Schrëften un den Turgot verfaasst.
1787 gouf hien zum President vun der Notabeleversammlung nominéiert. An dëser Funktioun huet hien d'Finanzpolitik vum Calonne ugegraff, deem säin Nofollger hien den 1. Mee 1787 als Leeder vum Finanzministerium gi war. Eemol un der Muecht war et him gelongen, datt d'Parlament Edikter enregistréiert huet, déi sech mam banneschte Fräihandel, der Ariichtung vu provinzielle Versammlungen an den Ofkaf vun der Corvée (Frondéngschtsteier) beschäftegt hunn. Wéi d'Parlament sech geweigert huet seng Edikter zu der Timberesteier an enger neier allgemenger Grondsteier z'enregistréieren, konnt hien de Kinnek zu engem Justizbett iwwerzeegen, fir d'Fuerderungen duerchzesetzen. Fir d'Oppositioun géint dës Moossnamen z'erstécken, huet hien de Kinnek iwwerriet, d'Parlament op Troyes an den Exil ze schécken (18. August 1787). Nodeem d'Parlament zougestëmmt hat, d'Steier vum Vingtième ëm zwee Joer ze verlängeren, huet hien op en Enregistrement vun der Timberen- an Territorialsteier verzicht, an d'Deputéiert koumen nees zeréck op Paräis. Engem weidere Versuch, d'Parlament zu engem Enregistrement vun engem Edikt ze beweegen, mat deem e Prêt vun 120 Millioune Livres sollt opgeholl ginn, ass op eng vehement Oppositioun gestouss. De Sträit tëscht dem Parlament an dem Brienne ass zu Ongonschte vum Brienne ausgaangen; allerdéngs huet hie gefuerdert, datt d'Generalstänn missten aberuff ginn, fir der Staatskris Meeschter ze ginn.
De Brienne, deen an der Tëschenzäit Äerzbëschof vu Sens gi war, stoung elo virun enger genereller Oppositioun; hie war gezwongen d'Cour plenière nees opzeléisen, déi hien als Ersatz fir d'Parlament gegrënnt hat, an hiet d'Aberuffung vun de Generalstänn misse verspriechen. Mä och déi Zougeständnesser konnten hien net un der Muecht halen, an de 25. August 1788 huet hie missen zerécktrieden. De 15. Dezember gouf hien zum Kardinol ernannt an ass an Italie gaangen, wou hien zwee Joer blouf.
Nom Ausbroch vun der Revolutioun ass hien nees zeréck a Frankräich gaangen an huet 1790 en Eed op d'Zivilverfaassung vum Klerus geleescht. De Poopst huet déi Aktioun net unerkannt a 1791 huet hien op Uweisung vum Pius VI. säi Kardinolshutt missen ofginn. Säi Verhalen an der Vergaangenheet an an der Géigewaart huet hien zu engem Zil vu Verdächtegungen duerch d'Revolutionnäre gemaach. Hie gouf den 9. November 1793 zu Sens verhaft an ass de 16. Februar 1794 am Prisong gestuerwen - ob duerch e Schlag oder duerch Gëft ass net kloer.
Eva Paulin
D'Eva Paulin, gebuer de 27. Juli 1955 zu Graz ass eng éisträichesch Theaterregisseurin.
Si lieft zanter 1988 zu Lëtzebuerg an ass bestuet mam Schauspiller an Auteur Jean-Paul Maes.
Wëncher
Wëncher (Wincheringen) ass eng däitsch Uertschaft op der Musel op der aner Säit vu Wuermer. Se gehéiert zu der Verbandsgemeng Saarburg am Landkrees Tréier-Saarburg am Bundesland Rheinland-Pfalz.
Enn 2021 hunn 2.432 Awunner op enger Fläch vun 18,72 km² gewunnt.
De Postcode vu Wëncher ass: 54457
10 Wënzerbetriber a sechs Brennereien weisen drophin, datt de Wäibau nieft dem Tourismus eng ganz wichteg ekonomesch Roll spillt.
Geschicht
Bis 1974 war Bilzingen (Bëlzeng) eng eegestänneg Gemeng.
Frouard
Frouard ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.
Dijon
Dijon ass eng franséisch Stad an d'Préfecture vum Departement Côte-d'Or an de Chef-Lieu vun der Regioun Bourgogne-Franche-Comté. Si läit ronn 310 Kilometer südëstlech vu Paräis an 190 Kilometer nërdlech vu Lyon.
Aktuell ass Dijon d'Gemeng mat de meeschten Awunner am Departement an an der Regioun. 2012 hunn an der Stad 152.071 Leit gewunnt. Déi war domat déi 17 bevëlkerungsräichst Stad a Frankräich. D'Agglomeratioun "Grand Dijon", déi 2000 gegrënnt ginn ass, hat 2011 245.697 Awunner.
Am 14. an am 15. Joerhonnert war Dijon d'Haaptstad vum Herzogtum Bourgogne; dowéinst fënnt een och haut nach e räiche geschichtlechen an architektonesche Patrimoine. Och wéinst sengem gastronomesche Ruff ass Dijon eng touristesch attraktiv Stad ginn.
Wirtschaftlech spillt besonnesch den Déngschtleeschtungssecteur eng bedeitend Roll, mä och als agro-alimentairen Zentrum ass Dijon gutt etabléiert. Sou huet Dijon dem bekannte Moschter der Moutarde de Dijon den Numm ginn an d'Crème de Cassis huet och hir Originnen do.
Zu de bekannte Symboler vun der Stad gehéieren d'Skulptur vun enger Échel op der Flank vun enger Kapell vun der Kierch Notre-Dame an déi vun engem Äisbier den Ours Pompon am Parc Darcy, eng Replique vun enger Skulptur vum François Pompon vun där d'Original vun 1922 am Musée d'Orsay steet.
Albert Borschette
Den Albert Borschette gebuer de 14. Juni 1920 zu Dikrech, a gestuerwen den 8. Dezember 1976 zu Bréissel, war e lëtzebuergeschen Diplomat a Schrëftsteller.
Säi Liewen
Den Albert Borschette huet säi Lycée zu Dikrech an an der Stad gemaach an duerno op den Unien zu Aix-en-Provence, Innsbruck, München a Paräis studéiert.
Am Krich gouf en an d'Wehrmacht zwangsrekrutéiert a huet missen un d'Ostfront. Seng Erliefnesser do huet e literaresch verschafft: bal all seng Bicher hunn iergendwéi mat der Sowjetunioun oder mam Krich ze dinn. Fir säi Roman Continuer à mourir krut hien 1957 de SELF-Präis.
Nom Krich war hie Presseattaché am Staatsministère an duerno war hien der Rei no, Vertrieder vu Lëtzebuerg beim ieweschte Kommando vun der franséischer Besatzungsarméi an Däitschland, an der Kontrollkommissioun vun den Alliéierten zu Berlin, a Botschaftssekretär zu Berlin an dann zu Bréissel.
Säin Asaz an a fir Europa kann een als Bäitrag dozou gesinn, weider Kricher an Europa onméiglech ze maachen (an engem vu senge Bicher schreift e vun der "génération sacrifiée"). Tëscht 1958 a 1970 war den Albert Borschette Stännege Representant (Ambassadeur) vu Lëtzebuerg bei den Europäesche Communautéiten, der spéiderer Europäescher Unioun.
Tëscht 1970 an 1976 war hien, ënner de successive Presidentschafte vum Franco Maria Malfatti, Sicco Mansholt a François-Xavier Ortoli, Member vun der Europäescher Kommissioun ("Kommissär"), zoustänneg fir d'Konkurrenz. Ënner senger Zoustännegkeet koum et ënner anerem zum Zerschloe vum Zockerkartell. Vun 1970 bis 1973 war en zousätzlech Kommissär fir Regionalpolitik an de Budget.
No him genannt ass e Konferenzzentrum zu Etterbeek (Haaptstadregioun Bréissel) an eng Strooss um Kierchbierg, an der Stad Lëtzebuerg (Rue Albert-Borschette).
Toulouse
Toulouse ass eng franséisch Stad am Departement Haute-Garonne an der Regioun Occitanie.
Maurice Molitor
De Maurice Molitor, gebuer de 27. Oktober 1967 ass e Lëtzebuerger Journalist a fréieren Televisiouns-Presentateur.
No senger Première 1986 am Lycée Hubert Clément zu Esch-Uelzecht an engem Journalismus-Studium zu Dortmund huet hien 1991, zesumme mat der Sandy Lahure, mat just 24 Joer, déi nei gegrënnt Noriichten-Emissioun vun RTL Hei Elei, déi vun do un all Dag owes gelaf ass, moderéiert. 1997 gouf hien hire Chefredakter.
Enn 2001 ass de Maurice Molitor bei déi nei gegrënnt Chamber TV gewiesselt, an 2003 huet hie mat .dok - Den Oppene Kanal - op d'Bee gesat, deem säin Administrateur délégué hien ass.
Enn 2017 gouf hie Redakter bei Radio 100,7.
Edward Jenner
Den Edward Jenner, gebuer de 17. Mee 1749 zu Berkeley/Gloucestershire a gestuerwen de 26. Januar 1823, war en engleschen Dokter an Immunolog.
Dem Edward Jenner war opgefall, datt Kéi déi eemol d'Pouken erwëscht haten duerno géint déi Krankheet immun waren. Weider ass him opgefall, datt déi Fraen déi d'Kéi gestrach hunn zwar d'Koupouken, awer duerno nëmme ganz seelen déi „richteg“ Pouke kritt hunn.
Saint-Baslemont
Saint-Baslemont ass eng franséisch Gemeng an de Vogesen an der Regioun Grand Est.
Edward Jenner
Bei engem Versuch huet hien am Mee 1796 gewisen datt e Jong - den James Phipps - deen hien d'éischt mat de Koupouken infiziéiert hat, wuel dës Krankheet krut, awer duerno immun géint déi „richteg“ Pouke war. An dat obschonn de Jong d'Pouke virdrun nach net hat.
Dem Jenner seng Vaccinatioun konnt esou déi wäit verbreet Seuch ënnerbannen an d'Poukekränkt ass bis haut déi eenzeg Infektiounskrankheet déi konnt eliminéiert ginn, dëst haaptsächlech no enger weltwäiter Impfaktioun vun der d'Weltgesondheetsorganisatioun tëscht 1966 an 1980.
Canton de Saint-Just-en-Chevalet
De Canton de Saint-Just-en-Chevalet ass eng fréier franséisch administrativ Andeelung am Arrondissement Roanne, am Departement Loire an der Regioun Auvergne-Rhône-Alpes.
Arrondissement Altkirch
Den Arrondissement Altkirch ass eng franséisch administrativ Andeelung am Haut-Rhin an der Regioun Grand Est.
Den Haaptuert ass Altkirch.
Den Arrondissement setzt sech aus 4 Kantonen zesummen:
Canton de Villiers-sur-Marne
De Canton de Villiers-sur-Marne ass eng franséisch administrativ Andeelung am Arrondissement Nogent-sur-Marne, am Departement Val-de-Marne an der Regioun Île-de-France.
Aingeray
Aingeray ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.
Spiller vun de klenge Länner
Startberechtegung
Fir kënne bei de Spiller matzemaachen, mussen d'Länner een onofhängegen NOK hun, an Europa leien a manner wéi eng Millioun Awunner hunn. Follgend Länner hu manner wéi eng Millioun Awunner:
Disziplinnen
Bei de Spiller vun de klenge Länner gëtt et eng variabel Zuel vun Disziplinnen. Bei de Spiller vun de klenge Länner 2009 zu Zypern gëtt et déi heiten: Basketball, Beach-Volleyball, Dëschtennis, Judo, Liichtathletik, Mountainbike, Seegelen, Schéissen, Schwammen, Tennis, Turnen a Volleyball.
8. Abrëll
Den '''8. Abrëll''' ass den 98. Dag (99. am Schaltjoer) vum Joer am Gregorianesche Kalenner.
Bäisaz
Mat Bäisaz gëtt eng Persoun bezeechent, déi e Stot ouni Kanner ugeholl huet, mat der Intentioun, fir en Ierwen ze hunn, deen de Betrib ka viruféieren.
A landwirtschaftlech Betriber ass fréier dacks ee vu baussen eran a Familljen ouni Kanner opgeholl, a sou ierfberechtegt gemaach ginn, mat deem Gedanken, fir d'Zukunft vum Bauerebetrib sécherzestellen.
Singapur (Republik)
D ' Republik Singapur läit um asiatesche Kontinent. Et ass en Insel- a Stadstaat an ass dat klengst Land a Südostasien. Den Numm Singapur kënnt aus dem Sanskrit an heescht Stad vun de Léiwen.
Politik
No der Konstitutioun vu Singapur vun 1959 ginn d'Parlament an de Staatschef vum Vollek gewielt.
Ekonomie
Singapur huet no Japan den héchste Liewensstandard an Asien. Zanter 1965 entwéckelt sech Singapur zu engem weltwäit grousse Verkéiers-, Industrie-, Handels-, Finanz- an Déngschtleeschtungssecteur.
Le Corbusier
De Charles Edouard Jeanneret-Gris, genannt Le Corbusier, gebuer de 6. Oktober 1887 zu La Chaux-de-Fonds a gestuerwen de 27. August 1965 zu Roquebrune-Cap-Martin an den Alpes-Maritimes, war e franséisch-Schwäizer Architekt.
2016 goufen emblematesch Gebaier aus 12 europäesche Länner, déi hien entworf hat, vun der UNESCO als Weltkulturierwe klasséiert.
Convention nationale
A Frankräich ass d'Convention nationale déi Versammlung déi offiziell d'Nofollegerin vun der Assemblée législative war, an déi vum 21. September 1792 bis de 26. Oktober 1795 gedauert huet.
D'Convention nationale hat d'Exekutivgewalt an der Zäit vun der éischter Republik.
Si gouf 1795 duerch den Directoire ersat.
Nëttel
Nëttel, op Däitsch Nittel, ass eng Uertschaft an der Verbandsgemeng Konz am Landkrees Tréier-Saarburg a Rheinland-Pfalz.
Zanter dem 17. Mäerz 1974 gehéieren d'Uertschaftsdeeler Köllig a Rehlingen, déi bis dohin eegestänneg Gemenge waren, zu Nëttel.
Geographie
Nëttel läit un der Musel.
Flora a Fauna vun Australien
D'Flora a Fauna vun Australien konnt sech laang ouni Afloss vun aneren Ökosystemer getrennt entwéckelen.
Duerch déi isoléiert Lag vum Kontinent si méi wéi 80% vun den australesche Planzenaarten endeemesch, dorënner Honnerte vun Akazien- an Eukalyptusaarten. Méi wéi 600 verschidden Zorte vun Eukalyptusbeem (95 % vum Bambestand) markéieren d'Landschaft.
Op Grond vun der äerdgeschichtlecher Entwécklung liewen an Australien Beidelmamendéieren wéi Koalabieren a Känguruen.
Geschicht
Nom Ofdrifte vun Australien vum Superkontinent Gondwana virun ongeféier 100 Millioune Joer, konnt déi urzäitlech Flora a Fauna sech wéinst der Isolatioun ongestéiert entwéckelen.
Nom Ënnergang vun den Dinosaurier, hu sech an Australien d'Beidelmamendéieren duerchgesat.
Déierewelt
Kängurue sinn nëmmen eng vu bal 180 Beideldéierenaarten. Si hu sech dem dréchene Klima an den nierstoffaarme Biedem vum Kontinent perfekt ugepasst. Australien ass ausserdeem e Paradäis fir Insekten a Reptiller. Déi meescht sinn harmlos, mä verschidde Spannen a Schlaange sinn héich gëfteg a liewensgeféierlech.
80% vun de Mamendéieren, 47% vun de Vullen, 89% vun de Reptiller an 90% vun de Spannendéieren an Insekte sinn eenzegaarteg.
Doppelgänger
En Doppelgänger ass eng Persoun, déi mat enger anerer e ganz staarke Glach huet, ouni de selwechte Genom ze hunn.
Flora a Fauna vun Australien
Liewensraum
Australien ass vun Natur aus e salzege Kontinent. Kristaller gi vum Wand aus den Ozeanen erausgeblosen a setze sech schonn zanter Joerdausenden am Ënnergrond, virun allem am Grondwaasser of. D'Vegetatioun huet sech deenen aussergewéinleche Bedéngungen ugepasst. D'Planze suckele mat hire laange Wuerzelen d'Reewaasser op an halen de Grondwaasserspigel konstant.
An Australien gëtt et eng Rei ganz verschidde Liewensraim. Een Deel besteet aus Wüst, Steppen a Savannen. Da gëtt et nach d'Eukalyptusbëscher, Graslandschaften an Reebëscher. All Liewensraum steet fir eng eegen Déieren- a Planzewelt.
Am Outback begéint een eng eenzegaarteg Déierewelt. Déi meescht Déiere liewe wëll oder an Nationalparken. Déi geschützt Landflächen erstrecke sech iwwer 580.000 km² (7,5 % vum australesche Festland).
Relanges
Relanges ass eng franséisch Gemeng an de Vogesen an der Regioun Grand Est.
Arrondissement Colmar
Den Arrondissement Colmar ass eng franséisch administrativ Andeelung am Haut-Rhin an der Regioun Grand Est.
Den Haaptuert war Colmar.
Den Arrondissement setzt sech aus 6 Kantonen zesummen:
Rhône
Mat Rhône mengt een:
Interview
En Interview ass eng Form vu Gespréich, woubäi eng oder méi Persounen op Froen äntwerten, déi duerch de sougenannten Interviewer gestallt ginn.
Déi geleefegst Form vun Interview ass déi an de Medien, wou e Journalist oder e Moderator Anerer interviewt. D'Froen an d'Äntwerte si fir de Public vun deene Medie bestëmmt.
Och an der Wëssenschaft ginn déi Gespréicher, déi fir Fuerschungszwecker ausgewäert ginn (z. B. an der Oral History), "Interview" genannt.
Eng weider Form vun Interview ass dee bei engem Virstellungsgespréich.
Canton de Vincennes-Est
De Canton de Vincennes-Est ass eng fréier franséisch administrativ Andeelung am Arrondissement Nogent-sur-Marne, am Departement Val-de-Marne an der Regioun Île-de-France.
Karel de Groussen um Helperknapp
Karel de Groussen um Helperknapp ass eng lëtzebuergesch Seechen, déi am Nicolas Gredt sengem Sagenschatz des Luxemburger Landes d'Nummer 124 huet.
Seechen
Der Traditioun no soll de Karel de Groussen u Longentuberkulos gelidden hunn, an d'Dokteren haten d'Hoffnung schonn opginn. En eeleren Abt huet em Courage gemaach an em als Heelmëttel ugeroden, ze reesen an op d'Juegd ze goen. De Karel huet dat behäerzegt a sech op de Wee gemaach. Op sengem Tour koum en och op Lëtzebuerg an d'Géigend vum Helperknapp. Fir de 5. Mee war do eng Juegd ugekënnegt.
Et war dompeg an de Keeser hat Duuscht, mä en huet néierens eng Quell gesinn. Dunn huet hien um südlechen Hank e Buer fonnt. Hien huet dräimol doraus gedronk an ass nees gesond ginn.
Christiane Ehlinger
D'Christiane Ehlinger, gebuer den 20. Abrëll 1947 zu Lëtzebuerg, ass eng lëtzebuergesche Léierin an Auteur virun allem vu Kannerbicher op Lëtzebuergesch.
Gielercher
1998 krut si de "Gëllene Schniewel", den éischte Präis vun engem Concours vum Saarlännesche Rundfunk, fir hiert Gedicht "Elo geet et awer duer!"
Georg von dem Borne
De Georg von dem Borne gebuer de 25. Mee 1867 zu Berneuchen, an der fréierer däitscher Neumark, haut Barnówko a Polen, ronn 80 km ëstlech vu Berlin, a gestuerwen de 7. November 1918 zu Breslau war en däitsche Geophysiker. Geophysiker
Hien huet vun 1886 bis 1891 zu Halle, Berlin, a Lausanne studéiert, an huet säin Ofschloss mat enger Thees iwwer Jurassesch Sequenze beim Urmiaséi am Iran gemaach.
Nodeem hien op e puer Instituter, dorënner den Institut fir Geophysik zu Göttingen geschafft hat, gouf hi Professer fir Geophysik zu Breslau. Hi war och de Responsable fir de seismologeschen Observatoire zu Breslau.
Autonoe
No der Autonoe ass och e Mound vum Jupiter benannt.
Eng zweet "Autonoe" war eng vun den Nereiden.
Zack (L.K.A.)
Zack war den drëtten Numm vun der Kannerzäitschrëft, déi um Ufank Letzebuerger Kanner, duerno Benny a Jenny a 1966 Zack genannt gouf an déi vun der L.K.A, der Letzebuerger Kanner Aktioun publizéiert gouf.
2002 koum déi lescht Nummer vun Zack eraus.
Sophie Scholl - Die letzten Tage
Ëm wat geet et am Film?
Zesumme mat hirem Brudder Hans kämpft d'Sophie Scholl an der Resistenzgrupp Weiße Rose géint déi nationalsozialistesch Diktatur. No enger Fluchblataktioun op der Universitéit München am Februar 1943 ginn d'Geschwëster verhaft.
Militärwiesen
De Begrëff Militärwiesen ëmfaasst ganz allgemeng d'Organisatioun vum Militär vun engem Staat. Heizou gehéieren d'Militärgeschicht, all Waffentyppen, Truppenandeelungen, militäreschen Ariichtungen, Strategie an Taktik, Sécherheetspolitik, bekannt Militärpersounen, etc.
Sophie Scholl - Die letzten Tage
Ëm wat geet et am Film?
Deeglaang gëtt d'Sophie Scholl vum Gestapo-Mann Robert Mohr verhéiert, an ëmmer méi an d'Engt gedriwwen. Schliisslech mécht d'Sophie, andeems se probéiert déi aner Membere vun der Resistenzgrupp ze schützen, hiert Geständnes a bekennt sech houfreg zu hirer Dot. Och nach nodeem een hir ugebueden huet hiert Liewen ze retten, ännert si hir Meenung net...
Op DVD
De Film ass vun Warner Home Video op DVD publizéiert ginn.
Pierrefitte (Vosges)
Pierrefitte ass eng franséisch Gemeng an de Vogesen an der Regioun Grand Est.
Loire (Floss)
D'Loire ass mat enger Längt vun 1020 Kilometer dee längste Floss a Frankräich.
Cane Corso Italiano
De Cane Corso Italiano ass eng italieenesch Hondsrass, där hir Originnen op déi réimesch Krichshënn zeréckgeet.
Loire (Floss)
Géigend
De Flossnumm geet op am Pays de la Loire an an den Departementer
Cane Corso Italiano
De Cane Corso Italiano ass e Wuechthond, dee vun der Fédération Cynologique Internationale mat de Pinscher, de Schnauzer, de Molosser an de Schwäizer Sennenhënn an d'Grupp 2 klasséiert gëtt, a bannent där an d'Sektioun 2.1 an där d'Molosser an all Zorte vun Dogge versammelt sinn.
Loire (Floss)
Sproochleches
Dat franséischt Adjektiv ligérien, ligérienne, dat sech op d'Loire bezitt, kënnt vum laténgeschen Numm vum Floss Liger.
René Hoffmann (1942)
De René Hoffmann, gebuer zu Esch-Uelzecht de 4. Juli 1942 an och do gestuerwen de 6. November 2019,, war e lëtzebuergesche Foussballspiller an Trainer.
Tëscht dem 11. Mee 1961 am 15. Oktober 1975 stoung hie 35-mol fir déi lëtzebuergesch Foussballnationalekipp am Gol. No senger aktiver Carrière war hien nach jorelaang Golkippestrainer vun der Jeunesse a vun der Nationalekipp.
Vun 1982 bis 1987 a vun 1989 bis 1991 war hien am Gemengerot vun Esch-Uelzecht.
Temmels
Temmels ass eng däitsch Gemeng an Uertschaft am Landkrees Tréier-Saarburg a Rheinland-Pfalz. Si gehéiert zur Verbandsgemeng Konz Op 6,62 km² wunnen eng 700 Awunner.
Canton d'Aulnay-sous-Bois-Sud
De Canton d'Aulnay-sous-Bois-Sud ass eng fréier franséisch administrativ Andeelung am Arrondissement Le Raincy, am Departement Seine-Saint-Denis an der Regioun Île-de-France.
9. Abrëll
Den '''9. Abrëll''' ass den 99. Dag (100. am Schaltjoer) vum Joer am Gregorianesche Kalenner.
Fontenoy-sur-Moselle
Fontenoy-sur-Moselle ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.
Fontenoy ass un d'Eisebunnsnetz ugeschloss iwwer d'SNCF-Linn 29 Nanzeg - Bar-le-Duc.
Um lénksen Uwänner vun der Musel kann ee Reschter vum Marne-Rhäin Kanal gesinn, dee bei der Kanaliséierung vun der Musel op deem Trajet opgi gouf.
Stina Rautelin
D'Stina Rautelin, gebuer als Stina Agnes Elisabeth Rautelin de 25. Oktober 1963 zu Helsinki a gestuerwen de 26. Abrëll 2023 zu Stockholm, war eng schweedesch-finnesch Schauspillerin, déi a Schwede geschafft huet.
Hir Ausbildung huet si zu New York an och an der Theaterhéichschoul zu Helsingfors gemaach.
Si gouf bekannt duerch hir Roll als Lena Klingström an der schweedesch-däitscher Krimiserie Kommissar Beck.
Villey-le-Sec
Villey-le-Sec ass eng franséisch Uertschaft a Gemeng am Departement Meurthe-et-Moselle an der Regioun Grand Est, um rietsen Uwänner vun der Musel.
Lerrain
Lerrain ass eng franséisch Gemeng an de Vogesen an der Regioun Grand Est.
Arrondissementer am Departement Marne
D'Departement Marne setzt sech aus 5 Arrondissementer zesummen, mat follgenden Haaptuertschaften: Châlons-en-Champagne, Épernay, Reims, Sainte-Menehould a Vitry-le-François.
D'Arrondissementer sinn:
Arrondissement Guebwiller
Den Arrondissement Guebwiller war eng franséisch administrativ Andeelung am Haut-Rhin an der Regioun Grand Est.
Den Haaptuert war Guebwiller.
Wellen (Konz)
Wellen ass eng däitsch Uertschaft an der Verbandsgemeng Konz am Landkrees Tréier-Saarburg a läit a Rheinland-Pfalz.
Zanter 1881 gëtt zu Wellen Kallek ënner dem Buedem gebrach an do gebrannt. 1998 huet d'Kalleksbrennerei zougemaach. Et gëtt all Joer ronn 700.000 Tonnen Kalleksteen erausgeholl, dat 60 Leit eng Aarbecht gëtt.
Geographie
Wellen läit un der Musel.
Autonom Gemeinschaft Valencia
Valencia ass eng Regioun an eng autonom Gemeinschaft a Spuenien.
Geographie
Valencia läit am Oste vu Spuenien a grenzt am Norden u Katalounien, am Westen un Aragonien a Kastilien-La Mancha an am Süden u Murcia. D'Fläch huet 23.255 km² an hëlt domat 4,6 % vu ganz Spuenien an.
D'Haaptstad ass Valencia.
Andeelungen
Valencia ass an 3 Provënzen agedeelt, déi hirersäits a 34 Bezierker (Comarcas) agedeelt sinn.
Geschicht
Valencia ass zanter dem 10. Juli 1982 eng autonom Gemeinschaft.
Demographie
2018 hat d'Regioun Valencia bal 5 Milliounen Awunner.
Bicqueley
Biqueley ass eng franséisch Uertschaft a Gemeng am Departement Meurthe-et-Moselle an der Regioun Grand Est, um lénksen Uwänner vun der Musel.
Lëtzebuergesch Sportler vum Joer
Dës Lëscht vu Lëtzebuergesche Sportler vum Joer ass en Deel vun de Referenztabellen.
Geschicht
D'Lëtzebuerger Vereenegung vun de Sportsjournalisten, organiséiert zanter 1954 all Joer de Gala vun der Sportpress, bei deem d'Trophéeën un de beschte Sportler, déi bescht Sportlerin an déi bescht Ekipp vum Joer iwwerreecht ginn.
Dëse Gala gouf am Fréijoer 2016 a "sportspress.lu Awards Night" ëmgedeeft an no 32 Editiounen am Casino 2000 zu Munneref den 1. Dezember 2016 a Presenz vum Grand-Duc Henri an der Coque um Kierchbierg ofgehalen. Ee Joer méi spéit, de 7. Dezember 2017, ass dës "sportspress.lu Awards Night", fir d'éischt Kéier och live vun RTL Télé Lëtzebuerg iwwerdroe ginn.
Am Joer 2018 ass de Gala nees zeréck op Munneref an de Casino 2000 gewiesselt, wou d'Éierung vun de beschte Sportler donneschdes, de 6. Dezember, am "Chapito" iwwer d'Bün goung. Dobäi goufe fir d'éischt och zwou nei Trophéeën, de "Prix d'entraîneur de l'année" an de "Prix Ultra-sport" iwwerreecht.
Wéinst der Corona-Kris ass s'am Joer 2000 ausgefall an 2021 iwwer eng Televisiounsémissioun organiséiert ginn. 2022 war se nees "live".
Virun 1966 ass keng getrennt Wäertung fir d'Damme gemaach ginn.
Lëscht vun den Handfeierwaffen
Dës Lëscht vun den Handfeierwaffen ass en Deel vun de Referenztabellen.
Thers Bodé
D'Marie-Thérèse "Thers" Bodé, gebuer de 27. Mäerz 1954 an der Stad Lëtzebuerg, a gestuerwen den 13. Juli 1989 zu Esch-Uelzecht, war eng lëtzebuergesch Journalistin, Psychologin, gréng Politikerin a Fraerechtlerin.
Als Fräizäitjournalistin ass si an den 80er Jore beim éischte fräie Radio dem « Radio Grénge Fluesfénkelchen » derbäi an duerno beim Pirateradio Radau. Si huet gär Theater gespillt a war am Redaktiounskommitee vum GréngeSpoun.
Bei de Chamberwale vun 1989 gouf si als Deputéiert gewielt. Mä zu där Zäit war si scho schwéier krank, a si ass gestuerwen ier se hiert Mandat konnt untrieden.
Réiden op der Atert
Réiden-Atert, dacks just Réiden gekierzt, ass eng lëtzebuergesch Uertschaft am Atertdall an Haaptuert vun der Gemeng mat dem selwechten Numm a vum Kanton Réiden.
Geschicht
Réiden op der Atert gëtt 1144 fir d'éischt als Redingen ernimmt.
Hënn
D'Hënn (Canidae) sinn eng Famill bannent der Iwwerfamill vun den Hondsdéieren. Heizou gehéieren z. B. d'Fiiss, verschidden als "Schakal" bezeechent Aarten, Kojoten, Wëllef an Haushënn. Et gëtt am Ganze 35 Aarten aus der Famill vun den Hënn.
Anatomie
D'Hënn hu bal all laang Kiferen, spatz Oueren an e Schwanz, mä am Kierperbau am Allgemenge gëtt et vill Ënnerscheeder.
D'Canidae hu véier Zéiwen un den hënneschte Patte sou wéi véier (Lycaon) oder fënnef (Canis, Cyon, Icticyon, Otocyon) un de fiischte Patten.
Caniden hunn och gréisstendeels 42 Zänn. Op all Säit sinn jeeweils véier Premolaren (fiischt Bakzänn) uewen an ënnen, sou wéi zwéi Molaren (Bakzänn) uewen an dräi Molaren ënnen.
Liewensraum
Si sinn op alle Kontinenter vertrueden; ursprénglech hu s'an Australien, Neiséiland, Neuguinea, Madagaskar an an der Antarktis gefeelt, mä och do si se duerch de Mënsch a ville vun deene Regiounen erabruecht ginn.
Hënn sinn am Oligozen vun Nordamerika entstanen. Et waren deemools kleng Déieren, déi de Fiiss geglach hunn, an nach hir Krallen anzéie konnten.
Liewensweis
Et gëtt Ënnerscheeder am Sozial- an am Juegdverhalen tëscht deene verschiddenen Aarten.
Canton du Blanc-Mesnil
De Canton du Blanc-Mesnil ass eng franséisch administrativ Andeelung am Arrondissement Le Raincy, am Departement Seine-Saint-Denis an der Regioun Île-de-France.
Julien Hoffmann
De Julien Hoffmann gebuer den 31. Mee 1924 an der Stad Lëtzebuerg a gestuerwen am Joer 2007, war e lëtzebuergesche Sänger, Dirigent, Komponist a Museksprofesser.
Hien ass Grënnungsmember vun der Chorale Jong Lëtzebuerg, an de Papp vun der Yannchen Hoffmann.
Arrondissement Thann
D'Arrondissement Thann war bis Enn 2014 franséisch administrativ Andeelung am Haut-Rhin am Elsass.
Den Haaptuert war Thann.
Duerch en Dekret vum 29. Dezember 2014 goufen d'Arrondissementer Thann a Guebwiller zesummegeluecht fir dat neit Arrondissement Thann-Guebwiller ze ginn.
D'Arrondissement huet aus 4 Kantone bestanen:
Sophie Scholl
D'Sophia Magdalena Scholl (kuerz: Sophie Scholl), gebuer den 9. Mee 1921 zu Forchtenberg a Baden-Württemberg, a gestuerwen den 22. Februar 1943 zu München-Stadelheim, war eng däitsch Resistenzlerin an der Zäit vum Nationalsozialismus. Si ass wéinst hirem Engagement an der Resistenzgrupp Weiße Rose higeriicht ginn.
Blénod-lès-Toul
Blénod-lès-Toul ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Henry Redmore
Den Henry Redmore, gebuer 1820 am Humberside a gestuerwen 1887, war e brittesche Moler, deen haaptsächlech Biller vu Schëffer, vun der Marinn a vun Häfe gemoolt huet.
Lëscht vun de Bezierker vu Valencia
Dës Lëscht vun de Bezierker vu Valencia ass en Deel vun de Referenztabellen.
Loire
Mat Loire mengt een:
Lëscht vun de Bezierker vu Valencia
Déi spuenesch autonom Regioun ëmfaasst dräi Provënzen, déi sech hirersäits a 34 Comarcas glidderen.
Henry Redmore
Seng fréi Wierker weisen den Afloss vum schottesche Marinnemoler Willam Anderson (1757 - 1837), deen eng Zäit zu Hull gewunnt huet, a vum John Ward (1798 - 1849), engem anere schottesche Schëffsmoler.
Arrondissementer am Departement Loire
D'Arrondissementer sinn:
Henry Redmore
Déi meescht vu senge Wierker weise Schëffszeenen um Estuaire vum Humberfloss, vun der Küst vum Yorkshire, a vun den Häfe vu Witby a Scarbourough. Hien huet op senge Reesen op d'Westküst vun England Biller vun Torbay a verschiddenen aneren Häfen op der Küst vum Devonshire an dem Cornwall gemoolt.
A ville vu senge Wierker kann den Afloss vun hollännesche Moler aus dem 17. Joerhonnert wéi dem Willem Vande Velde, Ludolf Bakhuysen a Jan Van Goyen gemierkt ginn.
Aus der Prezisioun vu senge Biller kann ee gesinn, datt hien alles genee observéiert huet, besonnesch d'Schëfffahrt tëscht dem Humberside an dem Kontinent.
Biller vun him goufen an der Royal Academy ausgestallt a verschiddener kënnen haut an der Ferens Art Gallery zu Hull gesi ginn.
Kuckt och
Lëscht vu Moler (ausser Lëtzebuerg)
Spiller vun de klenge Länner 2009
D'Spiller vun de klenge Länner 2009 ware vum 1. bis de 6. Juni 2009 op Zypern.
Oberbillig
Oberbillig ass eng däitsch Uertschaft am Landkrees Tréier-Saarburg a Rheinland-Pfalz.
Geographie
Oberbillig läit un der Musel.
Geschicht
D'Bezeechnung "Billich" ass fir déi éischt Kéier am Joer 965 beluecht. Waasserbëlleg, op der aner Säit vun der Musel, an Oberbillig ware souwuel op weltlechem wéi och och kierchlechem Plang wärend Joerhonnerten eng Gemeinschaft.
Zanter der Schafung vun de Gemengen ënner dem franséische Regime Enn vum 18. Joerhonnert (de facto den 1. Oktober 1795, wéi mat der Aglidderung als Bëscherdepartement och déi franséisch Gemengegesetzgebung applicabel gouf) huet Oberbillig zur Gemeng Mäertert gezielt. Nom Wiener Kongress vun 1815 gouf Oberbillig als eegestänneg Gemeng Preisen ugegliddert.
D'Par Oberbillig ass eréischt 1871 selbstänneg ginn.
Silversea Cruises
Silversea Cruises ass eng Schëfffaarts-Linn mat Croisière-Schëffer, déi zu der Luxusklass gehéiert. D'Gesellschaft huet hire Sëtz zu Fort Lauderdale, Florida (USA), mat Verkafsbureauen zu London, Monaco & Sydney, a gehéiert der Lefebvre Famill vu Roum, (Italien).
Geschicht
Silversea gouf am Abrëll 1994 gegrënnt, mat nëmmen engem Schëff. Zu där Zäit sinn nach Zweiwel iwwer d'Iwwerliewenschancen vun där Gesellschaft opkomm. Zum éischte Schëff, der Silver Cloud, koum am Januar 1995 e zweet Schëff vu gläicher Bauaart, d'Silver Wind, dobäi. Am September 2000 huet d'Linn en drëtt Schëff, d'Silver Shadow an am Januar 2001 d'Silver Whisper a Betrib geholl. Dës zwee baugläich Schëffer hu Plaz fir ronn 100 Passagéier méi wéi hir zwee éischt Schëffer. Engt neit Schëff ass am Bau a soll 2009 de Betrib ophuelen.
Cayambe (Vulkan)
De Cayambe ass e Vulkan an den Anden am Ecuador. Hie läit um Equator, zirka 65 km am Nordoste vun der Haaptstad Quito.
Seng Spëtz erreecht 5.796 Meter an hien ass domat den drëtthéchste Bierg am Ecuador, nom Chimborazo, 6.267 m an dem Cotopaxi, 5.897 m.
De Cayambe ass dat ganzt Joer mat Schnéi bedeckt. Hie gehéiert zu der ekologescher Reserve Cayambe-Coca.
Den Numm vum Vulkan staamt aus der Sprooch vun de Kayambi, den Urawunner déi schonn an der Pre-Inkazäit do gewunnt hunn. Hir direkt Nofollger liewen haut nach an den Dierfer um Fouss vum Vulkan.
Cayambe ass och den Numm vun enger Stad mat zirka 30.000 Awunner um Fouss vum Vulkan.
Vulkanismus
De Cayambe ass virun zirka 1 Millioun Joer entstanen, en ass geologesch gesinn also nach e jonke Vulkan. Et ass keng historesch Eruptioun bekannt an e gëllt als ageschlof.
Rezenten Ënnersichungen no gouf et an de leschte 4000 Joer Eruptiounsperiode vun zirka 700 Joer déi mat Rouperiode vu 500-600 Joer ofgewiesselt hunn. Mat engem neien Erwäche vum Vulkan muss also gerechent ginn.
Biergklammen
Déi éischt op der Spëtz waren 1880 de brittesche Biergkloterer Edward Whymper a seng zwéin italieenesch Kolleegen, d'Bridder Jean-Antoine a Louis Carrel.
De Cayambe ass haut e beléift Zil vun den Alpinisten, d'Dropklamme gëllt allerdéngs wéinst villen oniwwersiichtleche Gletschersplécken, permanenter Lawinegefor an onerwaarte Schnéistierm als geféierlech. Et ass also nëmme geübte Biergkloterer, méiglechst mat lokalem Guide, ze recommandéieren. Dee relativ gutt équipéierte Refuge deen op der Südwestflank, op 4.739 m, 26 km vun der Panamericana aus läit, ass mat engem 4×4 z'erreechen.
Kuckt och
Lëscht vun de Vulkaner
Canton de Gagny
De Canton de Gagny ass eng franséisch administrativ Andeelung am Arrondissement Le Raincy, am Departement Seine-Saint-Denis an der Regioun Île-de-France.
Chaudeney-sur-Moselle
Chaudeney-sur-Moselle ass eng franséisch Uertschaft a Gemeng am Departement Meurthe-et-Moselle an der Regioun Grand Est. D'Uertschaft läit um rietsen Uwänner vun der Musel.
San Marino (Stad)
San Marino (op Italieenesch: Città di San Marino, op Romagnolesch: Sitê 'd San Maroin oder just Sitê), ass mat senge 4.424 Awunner (2005), d'Haaptstad vun der Republik mam selwechten Numm.
Se huet eng Fläch vun zirka 7 km².
Andeelung
Zu der Stad San Marino gehéieren nach follgend Uertschaften (Curaziaen):
Galileo
De Begrëff Galileo bezeechent:
Obelisk
En Obelisk (vum laténgeschen obeliscus, vum griicheschen obeliskos = spatz Sail, Brotspiiss; Méizuel: Obelisken) ass en héije stengene Stäil, dee fräi steet, deen no uewe méi schmuel gëtt an deen eng Spëtz a Pyramideform huet.
Wasserliesch
Geographie
Wasserliesch läit um rietsen Uwänner vun der Musel.
Obelisk
Dee gréissten Obelisk huet d'Pharaonin Hatschepsut opstelle gelooss. Dee steet am Amun-Tempel zu Karnak bei Luxor an en ass 32 Meter héich. Hien hat eng gëlle Spëtz.
Vun deene groussen egypteschen Obeliske stinn der haut 4 zu Luxor, 13 zu Roum a jee een zu Heliopolis, Kairo, Paräis, Washington, London, Wimborne, Istanbul, Urbino, Florenz, Catania an Caesarea Maritima.
Zwéi méi klenger stinn zu Luxor an zu Durham
Triviales
D'Astérix-Comicfigur Obélix ass no den Obeliske genannt.
Olymp
Den Olymp (gr. Όλυμπος) ass den héchste Bierg a Griicheland. De Massif läit no un der griichescher Ostküst, net wäit ewech vu Litochoron, 50 km nërdlech vun der Stad Larissa. Déi héchst Biergspëtze sinn de Mytikas (och: Mitikas) mat 2.917,727 m, gefollegt vum Skolio mat 2.905,45 m, dem Stefani mat 2.909,94  m (deen heiansdo och als Troun vum Zeus bezeechent ginn ass) an dem Skala mat 2.866 m. Den éischte bekannten um Bierg war den Heinrich Barth 1862, deen awer d'Haaptspëtz Mytikas net erreecht hat. Dat huet eréischt de Christos Kakalos zesumme mam Frédéric Boissonas an Daniel Baud Bovy den 2. August 1913 fäerdegbruecht.
Den Olympmassif huet besonnesch geologesch Formatiounen an eng ganz eege Flora a Fauna. Dofir ass e schonn 1938 ënner Naturschutz gestallt an 1981 vun der UNESCO als Biosphärereservat erkläert ginn.
Punk
Punk ass eng Jugendkultur, déi an der Mëtt vun den 1970er Joren zu New York an zu London entstanen ass. De Begrëff "Punk" kënnt aus dem Engleschen an heescht souvill wéi "Wouscht".
Charakteristesch fir dës Subkultur si provokatiivt Ausgesinn, eng rebellesch Attitüd an en nonkonformistescht Behuelen. Pregnante Motto vun der Punkbeweegung um Enn vun den 1970er Jore war de Refrain vun engem Lidd vun de Sex Pistols: "No Future". Am Kontext vum Atomkrichrisiko am Kale Krich huet Punk sech deemools géint den Idealismus an Optimismus vun den Hippie geriicht, an ass der etabléierter Gesellschaft (souwuel där reaktionärer wéi och der 68er) desillusionéiert a mat oppenem Refus a Brüskéierung begéint. Haut ass Punk keng eenheetlech anti-alles Beweegung méi, nieft den Anarchisten gëtt et och onpolitesch Mainstream Moude Punken an aner Splittergruppéierungen.
Et gëtt verschidde Rockmusekrichtungen, déi sech "Punk(rock)" nennen.
Rhône (Floss)
De Rhône ass mat enger Längt vun 812 Kilometer ee vun de grousse Flëss an Europa.
10. Abrëll
Den '''10. Abrëll''' ass den 100. Dag (101. am Schaltjoer) vum Joer am Gregorianesche Kalenner.
Seine (Homonymie)
Mat Seine mengt een:
Spiller vun de klenge Länner 1985
D'Spiller vun de klenge Länner 1985 waren déi éischt Spiller vun de klenge Länner. Si goufen zu San Marino ausgedroen.
Arrondissement Mulhouse
Den Arrondissement Mulhouse ass eng franséisch administrativ Andeelung am Haut-Rhin an der Regioun Grand Est.
Den Haaptuert war Mulhouse.
Den Arrondissement setzt sech aus 9 Kantonen zesummen:
Stäreplaz
De Begrëff Stäreplaz bezeechent:
Bill Ramsey
Et gëtt e puer Leit, déi den Numm Bill Ramsey droen:
Canton de Livry-Gargan
De Canton de Livry-Gargan ass eng franséisch administrativ Andeelung am Arrondissement Le Raincy, am Departement Seine-Saint-Denis an der Regioun Île-de-France.
Jésonville
Jésonville ass eng franséisch Gemeng an de Vogesen an der Regioun Grand Est.
Kuckeswäertes
An der Kierch vu Jésonville kann e fënnef Tableaue vum Claude Bassot gesinn, dorënner en Hellege Christophorus vu 1607.
Emmy Rossum
D'Emmanuelle Grey Rossum (Emmy Rossum), gebuer den 12. September 1986 zu New York City, ass eng US-amerikanesch Sängerin a Schauspillerin.
Hennezel
Hennezel ass eng franséisch Gemeng an de Vogesen an der Regioun Grand Est.
Institut européen de chant choral
Institut européen de chant choral, ofgekierzt INECC, ass eng op de Gesank spezialiséiert Musekschoul. Et gëtt zwou där Musekschoulen an der Groussregioun:
Däitsche Foussball-Bond
Den Deutscher Fußball-Bund (kuerz DFB) ass de Verband vun den däitsche Foussballveräiner. E gouf am Januar 1900 zu Leipzig an Däitschland gegrënnt. Bis haut sinn an dësem Verband iwwer 26.000 Veräiner a méi wéi 6 Millioune Memberen affiliéiert an ass domat de gréisste Sportverband vun der Welt.
Centre national de l'audiovisuel
De Centre national de l'audiovisuel, kuerz CNA, zu Diddeleng gouf 1989 gegrënnt.
Als ee vun de Kulturinstituter vum Staat besteet seng Aufgab dodran, den audiovisuelle Patrimoine vu Lëtzebuerg z'erhalen, ze versuergen, opzewäerten a bekannt ze maachen.
Den CNA huet den Dépôt légal fir audiovisuell Produktiounen zu Lëtzebuerg. Deemno ginn am CNA Lëtzebuergesch Filmer, d'Toun- a Bildmaterial vun den RTL-Produktiounen (Radio an Tëlee), déi zu Lëtzebuerg gemaach ginn, awer och och Privatfilmer, konservéiert, katalogiséiert, an zum Deel verschafft an der Ëffentlechkeet zougänglech gemaach. Sou gëtt den CNA d'Video-, resp. d'DVD-Serie "Films Made in Luxembourg" eraus, a produzéiert oder koproduzéiert Documentairen.
Do donieft archivéiert den CNA eng räichhalteg Fotosammlung, op där hirer Basis Ausstellungen organiséiert a Bicher publizéiert ginn.
No engem provisoreschen Openthalt an dem fréiere Pensionat vun de Schwëstere vun der doctrine chrétienne, deen 19 Joer gedauert huet, ass den CNA ufanks Dezember 2007 a säin neit Gebai Op der Schmelz geplënnert, dat e sech mam regionale Kulturzentrum a mat der Diddelenger Museksschoul deelt.
Direkter war zanter der Grënnung bis Enn 2015 de Jean Back, dono bis 2023 de Paul Lesch an zanterhier de Gilles Zeimet.
Chemnitz
Chemnitz ass eng däitsch Universitéitsstad.
Canton de Montfermeil
De Canton de Montfermeil ass eng fréier franséisch administrativ Andeelung am Arrondissement Le Raincy, am Departement Seine-Saint-Denis an der Regioun Île-de-France.
Canton de Noisy-le-Grand
De Canton de Noisy-le-Grand ass eng franséisch administrativ Andeelung am Arrondissement Le Raincy, am Departement Seine-Saint-Denis an der Regioun Île-de-France.
Eileithyia
D'Eileithyia (och Ilithyia: "déi déi zu Hëllef kënnt") war an der griichescher Mythologie d'Gëttin vun der Gebuert. Si war d'Duechter vum Zeus a vum Hera an hir Gesëschter waren den Ares an d'Hebe.
Fritz Straßmann
De Friedrich Wilhelm Straßmann, kuerz Fritz Straßmann, gebuer den 22. Februar 1902 zu Boppard a gestuerwen den 22. Abrëll 1980 zu Mainz, war en däitsche Cheemiker.
Eileithyia
Mythos
Wéi d'Alkmene dem Zeus säi Kand, den Herakles, sollt op d'Welt bréngen ass d'Eileithyia aus Jalousie vum Hera dozou ugestëppelt ginn d'Gebuert ze verhënneren. D'Eileithyia huet sech du virun dem Alkmene seng Kummer gesat an d'Fangeren, d'Ärm an d'Been iwwerenee gekräizt. Doduerch ass d'Gebuert onméiglech ginn an d'Alkmene huet siwen Deeg laang Péng gehat well se net accouchéiere konnt. Hir Mod ass awer dunn op eng Iddi komm an huet haart ausgeruff: "D'Kand ass do, et ass e Jong!". Andeems d'Eileithyia awer entsat opgesprongen ass fir ze kucke wéi dat konnt passéiert sinn huet si de béisen Zauber geléist an d'Kand ass endlech komm.
Fritz Straßmann
En huet zesumme mat der Lise Meitner an Otto Hahn am Joer 1938 d'Kärspaltung beim Uran entdeckt.
Eileithyia
Mythos
Och beim Accouchement vum Leto, wéi si d'Artemis an den Apollo sollt op d'Welt bréngen, huet d'Hera, erëm aus Jalousie, d'Eileithyia gebieden d'Gebuert ze verlängeren.
Als Beschützerin vun de Fraen déi Accouchéieren ass d'Eileithyia besonnesch op Kreta an der Eileithyia-Hiel bei Amnisios an a Lakonien veréiert ginn. Och zu Hermione um Peloponnes soll et Hellegtimmer fir si gi sinn. Laut engem Bericht vum Pausanias sinn hir do all Dag Affer bruecht ginn. Ausser de Priesterinnen huet keen hiert Kultbild däerfe gesinn.
Institut européen de chant choral Luxembourg
Den Institut européen de chant choral Luxembourg, ofgekierzt INECC Luxembourg, ass eng op de Gesank spezialiséiert Museksschoul mat Sëtz am Van-der-Vekene-Haus am Gronn an der Stad Lëtzebuerg. D'INECC huet eng Schwësterorganisatioun a Loutrengen ënner dem Numm INECC Mission voix lorraine.
Missiounen
An Zesummenaarbecht mat dem Kulturministère an der Stad Lëtzebuerg gëtt versicht, follgend Missiounen z'erfëllen:
Institut européen de chant choral - Mission voix lorraine
Den Institut européen de chant choral - Mission voix lorraine, ofgekierzt INECC Mission voix lorraine, ass eng op de Gesank spezialiséiert Musekschoul mat Sëtz zu Metz a Loutrengen. Den INECC Mission voix lorraine huet eng Schwësterorganisatioun a Lëtzebuerg ënner dem Numm INECC Luxembourg.
Frénois (Vosges)
Frénois ass eng franséisch Gemeng an de Vogesen an der Regioun Grand Est.
Pythagoras vu Samos
De Pythagoras vu Samos, op Griichesch Πυθαγόρας, gebuer ëm 570 v. Chr. a gestuerwen ëm 510 v. Chr. zu Metapont (Basilikata), war en algriichesche Mathematiker a Philosoph.
D'Entdeckung vu bestëmmte rationalen Zueleverhältnesser an der Natur huet hien zu der Erkenntnes geféiert, datt d'Wiese vun der Wierklechkeet d'Zuel ass.
Reisduerf
Reisduerf (lokal: Reisdref ) ass eng Uertschaft am Kanton Dikrech, an Haaptuert vun der Gemeng Reisduerf.
Geographie
Zu Reisduerf leeft d'Wäiss Iernz an d'Sauer.
Geschicht
Tëscht 1862 an 1964 hat Reisduerf eng Gare op der Eisebunnsstreck Ettelbréck-Waasserbëlleg (Sauerstreck).
Jean Warnimont
De Jean Warnimont, gebuer 1833 zu Tënten, gestuerwen den 19. Dezember 1887 an der Stad Lëtzebuerg an zu Tënten begruewen, war e lëtzebuergesche Biolog.
Hien huet eng Rei Aarbechten iwwer d'Fësch vu Lëtzebuerg verëffentlecht.
No him gouf d'Strudelwuerm-Aart Dendrocoelum warnimonti (Turbellaria) benannt, déi vum Jules Hoffmann entdeckt an 1964 als nei Aart fir d'Wëssenschaft beschriwwe gouf. De Strudelwuerm gouf bei Esch-Uelzecht an enger Galerie vun der Arbed (haut ArcelorMittal) fonnt.
Magdeburg
Magdeburg ass d'Landeshaaptstad vum Bundesland Sachsen-Anhalt. Si ass do no Halle (Saale) déi zweetgréisst Stad an och ee vun den dräi Haaptzentren. Magdeburg ass souwoul en evangeelesche wéi och e kathoulesche Bëschofssëtz a Standuert vun zwou Héichschoulen, der Otto-von-Guericke-Universitéit an der Héichschoul Magdeburg-Stendal (FH).
D'Stad ass bekannt fir hir bedeitend historesch Ierfschaft als Kaiserpfalz vum Otto I., dem éischte Keeser vum Hellege Réimesche Räich. Am Joer 2005 huet Magdeburg säin 1200-järegt Bestoe gefeiert.
11. Abrëll
Den '''11. Abrëll''' ass den 101. Dag (102. am Schaltjoer) vum Joer am Gregorianesche Kalenner.
Chambre de travail
D'Chambre de travail (och alt Aarbechterkummer) war bis 2008 déi lëtzebuergesch Beruffschamber vun den Aarbechter.